open-index/open-wikipedia-markdown huggingface dataset:
จอบ

100px|thumb|ภาพวาดจอบ
**จอบ** (อังกฤษ:hoe) เป็นเครื่องมือการเกษตรสำหรับขุดดินและพรวนดิน และถางหญ้า ทำด้วยเหล็ก หน้าแบนกว้าง มีด้ามยาว

## ชนิด
จอบแบ่งออกได้เป็น 2 ชนิดคือจอบขุด จอบถาก

# **จอบขุด** ลักษณะตัวจอบเป็นแผ่นแบน หน้าจอบโค้งเว้า มุมจอบแหลม คม มีน้ำหนักมากกว่าจอบถาก
# **จอบถาก** ลักษณะตัวจอบเป็นแผ่นแบนบาง หน้าจอบเรียบเสมอกัน น้ำหนักเบากว่าจอบขุด

## วิธีใช้

# ให้ใช้มือทั้งสองข้างจับด้ามจอบให้มืออยู่ห่างกันพอสมควร
# ยกจอบขึ้นเหนือหัวเล็กน้อยแล้วฟันลงมาตรงพื้นดินให้คมจอบเจาะลงไปยังตำแหน่งที่ต้องการ แล้วงัดเข้าหาตัวเพื่อให้ดินแตกหรือฉีกขาด  ทำซ้ำแบบนี้ไปเรื่อย ๆ หลุมที่ขุดก็จะกว้างและลึกตามที่ต้องการ

## การดูแลรักษา

# หลังจากเสร็จจากการใช้งานจอบแล้วทุกครั้งควรล้างทำความสะอาดด้วยน้ำ 
# ไม่ควรทิ้งจอบให้ตากแดดตากฝน เพราะจะทำให้เป็นสนิมได้ง่ายและจะทำให้ผุกร่อนเร็วขึ้น
# หลังใช้งานจอบเสร็จแล้วควรตรวจสอบว่ามีการชำรุดหรือไม่ ถ้าชำรุดให้รีบซ่อมแซมแล้ว จัดเก็บเข้าที่ให้เรียบร้อย
# หากว่าคมของจอบไม่คมแล้ว ฟันดินไม่ค่อยเข้าให้ลับให้คมด้วยการใช้ตะไบถูตรงส่วนคม

หมวดหมู่:อุปกรณ์
โมโฮ

thumb|250px|ภาพถ่ายนักวิทยาการไหวสะเทือนชาวโคเอเชีย แอนเดรีย โมโฮโลวิคซิค (1857-1936) ผู้ค้นพบ "โมโฮ" 
thumb|250px|ภาพแสดงความหนาของชั้นเปลือกโลกในบริเวณต่างๆของโลก โดย USGS

**ความไม่ต่อเนื่องของโมโฮโลวิคซิค** (Mohorovicic’s discontinuity) หรือที่รู้จักในชื่อของ ในทางธรณีวิทยาและธรณีฟิสิกส์นั้น โมโฮ คือ รอยต่อระหว่างชั้นเปลือกโลก (crust) กับชั้นเนื้อโลก (mantle) โดยอยู่ที่ความลึกเฉลี่ยประมาณ 7-8 กิโลเมตร ใต้เปลือกโลกภาคพื้นสมุทร และประมาณ 30-50 กิโลเมตรใต้เปลือกโลกภาคพื้นทวีป

## ประวัติ
ในปี ค.ศ. 1909 แอนดริจา โมโฮโลวิคซิค (Andrija Mohorovicic) นักวิทยาการไหวสะเทือนชาวโครเอเชีย (Croatian seismologist) เชื่อว่ามีรอยแยกใหญ่ลึกประมาณ 50 กิโลเมตรอยู่จริงโดยอาศัยข้อมูลเวลาการเคลื่อนที่ที่วัดได้จากสถานีวัดคลื่นไหวสะเทือนรุ่นแรกๆของยุโรป เขาได้สังเกตพบการก้าวกระโดดของคลื่นปฐมภูมิ (P-wave) และคลื่นทุติยภูมิ (S-wave) ที่มีความสัมพันธ์กับความเร็วของคลื่นไหวสะเทือน, ความหนาแน่นที่เพิ่มขึ้นจากชั้นเปลือกโลก (crust) ไปยังชั้นเนื้อโลก (mantle) ซึ่งราวๆ 15 ปีต่อมา เบนโน กูเต็นเบิร์ก (Benno Gutenberg) ได้ค้นพบปรากฏการณ์ที่ว่านี้เช่นกัน การค้นพบการหักเหของคลื่นไหวสะเทือน (seismic refraction) ที่ได้จากการวัดการระเบิดอย่างรุนแรงในช่วงต้นของ ค.ศ. 1960 ถือได้ว่าเป็นจุดเริ่มต้นที่สำคัญในการศึกษาวิจัยในหัวข้อ “ความไม่ต่อเนื่องของโมโฮโลวิคซิค (Mohorovicic’s discontinuity) ”

## การศึกษาโมโฮ
ในปัจจุบันได้มีการศึกษาโมโฮในเชิงลึกทำให้ โมโฮ ถูกแบ่งออกเป็น 2 ประเภทคือ seismological moho โดยอาศัยการศึกษาพฤติกรรมของคลื่นไหวสะเทือน และ petrological moho ซึ่งอาศัยการศึกษาทางศิลาวรรณนา (petrology) โดยในทางทฤษฎีมีความเชื่อว่า petrological moho อยู่ลึกกว่า seismological moho ทั้งนี้ทั้งนั้นยังคงต้องอาศัยข้อทางงานวิจัยต่อไป

## อ้างอิง

* Meissner, R. and Kern, H. 2005. Institute of Geoscience, Germany, Cristian Albrechts University, Kiel, *Geophysical Research Abstracts*. Vol. 7
* Herak, D. and Herak, M. 2005.* Seismological Research Letters*; November/December; v. 78; no. 6; p. 671-674
* http://geology.com/articles/mohorovicic-discontinuity.shtml
* http://www.glossary.oilfield.slb.com/Display.cfm?Term=Mohorovicic%20discontinuity 

หมวดหมู่:แผ่นเปลือกโลก
หมวดหมู่:โครงสร้างของโลก
จักรกฤษณ์ คชรัตน์

**จักรกฤษณ์ คชรัตน์** ชื่อเล่น **โจ้** เกิดเมื่อวันที่ 13 มิถุนายน พ.ศ. 2518 เป็นนักแสดงชายชาวไทย

## ประวัติ
เกิดที่ตำบลแสมสาร อำเภอสัตหีบ จังหวัดชลบุรี ก่อนย้ายไปอยู่กรุงเทพมหานครเมื่ออายุ 4 ขวบ ได้แสดงละครโทรทัศน์ในแนวจักร ๆ วงศ์ ๆ เรื่องแรก คือ *[[สี่ยอดกุมาร]]* ก่อนจะสร้างชื่ออย่างโด่งดัง จากละครโทรทัศน์เรื่อง *[[ทองเนื้อเก้า]]* ในบทบาทของ *เณรวันเฉลิม* ก่อนที่ชีวิตจะหันเหก้าวพลาดไปในเรื่องยาเสพติด เมื่อเป็นผู้ติดยาเสพติด ก่อนใช้เวลาหลายปีในการเลิก เมื่อเลิกได้เด็ดขาดแล้วมีโอกาสร้องเพลง ออกอัลบั้มและได้กลับมารับงานแสดงอีกครั้ง ในบทของ *ดวล* เด็กวัยรุ่นที่ติดยาในละครโทรทัศน์เรื่อง *[[ข้ามสีทันดร]]* ในปี พ.ศ. 2542 จากการชักชวนของสยาม สังวริบุตร ซึ่งตอนแรกเจ้าตัวเองไม่อยากเล่น เพราะคิดว่าจะทำได้ไม่ดีแต่สุดท้ายก็ตัดสินใจรับบทบาทนั้น ซึ่งการแสดงครั้งนั้น ทำให้ได้มีโอกาสร่วมแสดงกับนักแสดงชั้นนำหลายคน เช่น ดวงดาว จารุจินดา, สุวนันท์ คงยิ่ง รวมถึง ธีรภัทร์ สัจจกุล ซึ่งเป็นนักแสดงนำ ละครโทรทัศน์เรื่องนี้ก็ทำให้ได้กลับมามีชื่อเสียงอีกครั้งจนได้รับรางวัลโทรทัศน์ทองคำในบทบาทนักแสดงสมทบยอดเยี่ยม  และกลับมามีผลงานอีกครั้ง 

อีกทั้งยังเคยออกหนังสืออัตชีวประวัติตัวเองในปี พ.ศ. 2545 ชื่อ *ชีวิตข้า ชีวิตดารา ชีวิตยาเสพติด* ที่มีเนื้อหาบอกเล่าถึงชีวิตขณะที่ติดยาเสพติดอยู่ด้วย

## ผลงานการแสดง
### ละครโทรทัศน์

### ละครสั้น
* 2556 เซน...สื่อรักสื่อวิญญาณ ตอน ทัวร์มรณะ
* 2560 ฟ้ามีตา ตอน อมนุษย์ 
* 2561 ฟ้ามีตา ตอน อยู่ที่สอน 
* 2562 ฟ้ามีตา ตอน ผู้ดีเดินตรอก ขี้ครอกเดินถนน
* 2562 ฟ้ามีตา ตอนตาต่อตา ฟ้นต่อต่อฟ้น 

### ละครจักรวงศ์
* 2526 สี่ยอดกุมาร 
* 2528 เทพสังวาลย์
* 2562 ขวานฟ้าหน้าดำ 

### ภาพยนตร์
* 2537 เสียดาย

## รางวัล

* รางวัลโทรทัศน์ทองคำ ครั้งที่ 14 ประจำปี 2542 นักแสดงสนับสนุนชายดีเด่น จากละครเรื่อง ข้ามสีทันดร

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากอำเภอสัตหีบ
ทะเลสาบน้ำเค็ม

[thumb|300px|ทะเลสาบโซลทอนและเนินเกลือ [ประเทศอิหร่าน]]

**ทะเลสาบน้ำเค็ม** () เป็นตัวที่ใช้แยกน้ำเค็มบริเวณตื้น หรือพวกน้ำกร่อย ออกจากพวกทะเลจริง ๆ แยกโดยมีแนวหาดทรายกั้น หรือสันดอนทราย หรือแนวปะการัง เป็นต้น ดังนั้นในส่วนที่ถูกโอบล้อมไปด้วยแนวเหล่านี้ หรือที่ถูกโอบล้อมด้วยเกาะรูปวงแหวนที่เกิดจากแนวหินปะการัง (atoll reef) เรียกว่า ทะเลสาบน้ำเค็ม ในส่วนที่กล่าวถึงเรื่องปะการังนั้น ทะเลสาบน้ำเค็ม (lagoon) นั้น อาจกล่าวได้อีกว่าเป็นแนวหลังปะการัง (backreef) ซึ่งจะเป็นคำที่นักวิทยาศาตร์ด้านปะการัง หมายถึงว่าเป็นบริเวณเดียวกัน

ทะเลสาบน้ำเค็ม หมายถึงชายฝั่งทะเลสาบ ซึ่งได้มาจากการเกิดของพวกสันดอนทราย หรือแนวปะการังตามแนวชายฝั่ง บริเวณน้ำตื้น และทะเลสาบน้ำเค็มในเกาะรูปวงแหวนที่เกิดจากแนวหินปะการัง (atoll reef) นั้นเกิดจากการโตของปะการัง และบริเวณตรงกลางค่อย ๆ จมลงอย่างช้า ๆ บริเวณที่มีทะเลสาบน้ำเค็มที่มีน้ำจืดไหลมาเติมอยู่เรื่อย ๆ เรียกว่า ชะวากทะเล (estuary)

## การเกิดทะเสสาบน้ำเค็ม
ทะเลสาบน้ำเค็ม เกิดจากการปิดกั้นของปะการัง โดยมากมักเป็นรูปวงกลม มีทางน้ำแคบ ๆ เข้าออกได้

ทะเลสาบน้ำเค็มชายฝั่งทะเล เกิดจาการปิดกั้นของสันดอนบริเวณปากอ่าว แต่ยังมีทางออกแคบ ๆ ให้น้ำไหลผ่านได้ ในประเทศไทยพบทะเลสาบน้ำเค็ม ชายฝั่งทะเลเพียงแห่งเดียว คือ ทะเลสาบสงขลา ซึ่งเกิดจากการงอกของสันดอนมาปิดล้อมบริเวณที่เป็นอ่าวอยู่แต่เดิม ทำให้เกิดเป็นพื้นที่ภายในแผ่นดินขึ้นสันทรายที่งอกยื่นยาวมาปิดกั้นทะเลสาบสงขลานั้น มีความยาวจากเหนือไปใต้ประมาณ 100 กิโลเมตร

## ทะเลสาบน้ำเค็มในประเทศไทย
ทะเลสาบน้ำเค็มในประเทศไทยนั้นมีอยู่ 2 แห่งคือ
* ทะเลสาบสงขลา ในจังหวัดสงขลา มีช่องเปิดสู่อ่าวไทย
* ทะเลน้อย ในจังหวัดพัทลุง มีพื้นที่ร่วมกับทะเลสาบสงขลา เป็นแหล่งนกน้ำนานาชนิด

หมวดหมู่:เกลือ
หมวดหมู่:ทะเลสาบ
ริโอ เฟอร์ดินานด์

**ริโอ เฟอร์ดินานด์ ** () เกิดเมื่อวันที่  7 พฤศจิกายน ค.ศ. 1978 เป็นนักฟุตบอลชาวอังกฤษ เชื้อสายเซนต์ลูเชีย (พ่อและแม่เป็นชาวเซนต์ลูเชีย) เริ่มต้นค้าแข้งกับทีม เวสต์แฮม ยูไนเต็ด ตั้งแต่ปี ค.ศ. 1995 นอกจากนี้ยังเคยถูกยืมตัวไปเล่นให้กับ โบร์นมัท ก่อนย้ายไปลีดส์ ยูไนเต็ด เมื่อปี 2000 ค่าตัว 18 ล้านปอนด์  ตามด้วยแมนเชสเตอร์ยูไนเต็ด ในอีก 2 ปีให้หลัง ด้วยค่าตัว 28 ล้านปอนด์ ซึ่งเป็นสถิติกองหลังที่ค่าตัวแพงที่สุดในโลกในเวลานั้น

## ทีมชาติ
ริโอ เฟอร์ดินานด์ เคยติดทีมชาติอังกฤษชุด อายุไม่เกิน 21 เมื่อปี 1997  ถึง 2000 โดยลงเล่นไปทั้งหมด 5 นัด 
ส่วนผลงานกับทีมชาติชุดใหญ่เคยเล่นตั้งแต่ปี 1997 เช่นเดียวกัน
เป็นตัวหลักทีมชาติอังกฤษ ตั้งแต่ปี2000

## เกียรติประวัติ
* **แมนเชสเตอร์ยูไนเต็ด**
** แชมป์พรีเมียร์ลีก ฤดูกาล 2002-03, 2006-07, 2007-08, 2008-09, 2010-11, 2012-13
** แชมป์ลีกคัพ ฤดูกาล 2005-06, 2008-09,2010.2011
** แชมป์คอมมิวนิตี้ ชิลด์ ฤดูกาล 2003, 2007, 2008
** แชมป์ยูฟ่าแชมเปียนส์ลีก ฤดูกาล 2007-08
** แชมป์ฟีฟ่าคลับเวิลด์คัพ ปี 2008

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2002
หมวดหมู่:นักกีฬาจากลอนดอน
หมวดหมู่:ผู้เล่นในฟุตบอลโลก 1998
หมวดหมู่:กองหลังฟุตบอล
หมวดหมู่:ผู้เขียนอัตชีวประวัติชาวอังกฤษ
หมวดหมู่:บุคคลจากลอนดอนโบโรซัดเดิร์ก
หมวดหมู่:ชาวอังกฤษเชื้อสายเซนต์ลูเชีย
หมวดหมู่:ผู้เข้าหอเกียรติยศพรีเมียร์ลีก
ราชมงคลเกมส์ ครั้งที่ 26

**กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 26 (รัตนโกสินทร์เกมส์)** เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 30 มกราคม ถึง 6 กุมภาพันธ์ พ.ศ. 2553 ณ มหาวิทยาลัยเทคโนโลยีราชมงคลรัตนโกสินทร์ จังหวัดนครปฐม

## พิธีเปิดการแข่งขัน

การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 26 "รัตนโกสินทร์เกมส์" มีพิธีเปิดอย่างเป็นทางการในวันที่ 31 มกราคม พ.ศ. 2553 ณ สนามกีฬากลาง มหาวิทยาลัยเทคโนโลยีราชมงคลรัตนโกสินทร์ จังหวัดนครปฐม โดยได้รับเกียรติจาก หม่อมหลวงปนัดดา ดิศกุล ผู้ว่าราชการจังหวัดนครปฐม เป็นประธาน

ในพิธีเปิดมี ผศ.จาตุรนต์ ธนสมบูรณ์ อดีตนักกีฬาเทเบิลเทนนิส เป็นนักกีฬาอาวุโส กล่าวนำปฏิญาณ สำหรับการจุดคบเพลิง มีนายสุรเด่น ชื่อลือชา นักกีฬากรีฑา เป็นผู้วิ่งถือคบเพลิงเข้าสู่สนาม และนางสาวภาวินี ลายบัว นักกีฬาหมากล้อม เป็นผู้วิ่งถือคบเพลิงไปยังกระถางจำลอง จากนั้นใช้ลูกหนูยิงไปยังกระถางคบเพลิงบนอัฒจันทร์ ไฟสัญลักษณ์แห่งการแข่งขันจึงลุกโชติช่วงขึ้น พร้อมกับพลุที่ถูกจุดขึ้นอย่างสว่างไสว

และจากนั้นตามด้วยการแสดงในชุดแรกมีชื่อว่า "องค์อินทราอำนวยชัย" การแสดงชุดที่ 2 ในชื่อชุด "ศิลปะไทยในสยาม" เป็นการแสดงศิลปะของแต่ละภาค เพื่อเป็นต้อนรับคณะนักกีฬาและเจ้าหน้าที่จากมหาวิทยาลัยเทคโนโลยีราชมงคลที่เดินทางมาจากทุกภาคทั่วประเทศ และการแสดงชุดสุดท้าย มีชื่อว่า "ดอกบัวสวรรค์งามมิ่งขวัญราชมงคล" ซึ่งดอกบัวเป็นดอกไม้ประจำของมหาวิทยาลัยเทคโนโลยีราชมงคล เป็นการแสดงถึงพลังสามัคคีของชาวราชมงคลทั้ง 9 แห่ง

## สัญลักษณ์ประจำการแข่งขัน

การแข่งขันกีฬาราชมงคลเกมส์ ครั้งที่ 26 (รัตนโกสินทร์เกมส์) มีสัญลักษณ์ประจำการแข่งขันเป็นรูปช้างและเปลวไฟ

**เปลวไฟ** คือ ไฟจากคบเพลิงการแข่งขันกีฬา เมื่อรวมกับงวงช้าง จะมีรูปทรงเป็นอักษร "ร" หมายถึง รัตนโกสินทร์

**ช้าง** คือ สัตว์มงคลประจำมหาวิทยาลัย และใช้สีแดง ซึ่งเป็นสีประจำมหาวิทยาลัยเทคโนโลยีราชมงคลรัตนโกสินทร์

**R** สื่อถึงชื่อของมหาวิทยาลัย (Rattanakosin)

**แถบสีเหลือง แดง เขียว น้ำเงิน** สื่อถึงสีสัญลักษณ์กีฬาสากล และเป็นสีประจำพื้นที่ของมหาวิทยาลัยทั้ง 4 แห่ง ได้แก่ ศาลายา บพิตพิมุขจักรวรรดิ วังไกลกังวล และเพาะช่าง
thumb|พลายรัตนะ
สัตว์นำโชคประจำการแข่งขัน คือ พลายรัตนะ

## สรุปเหรียญการแข่งขัน

## อ้างอิง

## ดูเพิ่ม

* กีฬามหาวิทยาลัยเทคโนโลยีราชมงคลแห่งประเทศไทย

## แหล่งข้อมูลอื่น

* รัตนโกสินทร์เกมส์ 

26หมวดหมู่:มหาวิทยาลัยเทคโนโลยีราชมงคลรัตนโกสินทร์
ฉากแท่นบูชาอิเซนไฮม์

**ฉากแท่นบูชาอิเซนไฮม์** () เป็นฉากแท่นบูชาที่เขียนโดยแม็ทไทอัส กรึนวอลด์จิตรกรคนสำคัญชาวเยอรมันของสมัยเรอเนซองส์ ที่ปัจจุบันตั้งแสดงอยู่ที่พิพิธภัณฑ์อุนเทอร์ลินเดนที่โคลมาร์ในประเทศฝรั่งเศส  

“ฉากแท่นบูชาอิเซนไฮม์” ที่เขียนโดยแม็ทไทอัส กรึนวอลด์ระหว่างปี ค.ศ. 1512 ถึงปี ค.ศ. 1516 เป็นงานชิ้นที่ใหญ่ที่สุดและชิ้นเอกของกรึนวอลด์ที่เขียนสำหรับสำนักสงฆ์เซนต์แอนโทนีในอิเซนไฮม์ไม่ไกลจากโคลมาร์ ซึ่งเป็นสำนักสงฆ์ที่มีชื่อในการบำบัดโรคภัย นักบวชนิกายอันโตนินของสำนักสงฆ์มีชื่อเสียงในการรักษาผู้ป่วยด้วยโรคผิวหนังเช่น ergotism ที่อาการปรากฏในภาพเขียน

## องค์ประกอบ
ฉากแท่นบูชาประกอบด้วยปีกสองชุดที่แสดงได้สามมุม มุมแรกเป็นฉาก “การตรึงกางเขนของพระเยซู” ขนาบด้วยภาพนักบุญแอนโทนี แอ็บบ็อททางขวา และ นักบุญเซบาสเตียนทางซ้าย ฐานฉากแท่นบูชาเป็นภาพ “การบรรจุพระเยซู” ที่ยังคงเห็นในมุมมองที่สอง เมื่อเปิดปีกใหญ่สุดด้านนอกออกเป็นมุมมองที่สองก็จะเป็นภาพ “การประกาศของเทพ”, และพระแม่มารี “อาบน้ำให้พระเยซูพร้อมด้วยกลุ่มเทวดาขับเพลง” และ “พระเยซูคืนชีพ” มุมมองในสุดเป็นภาพ “การล่อใจนักบุญแอนโทนี” และภาพ “การพบปะระหว่างนักบุญแอนโทนีและนักพรตพอล” และงานแกะฉากแท่นบูชาดั้งเดิมบนไม้ปิดทองโดยนิโคลัส ฮาเกอเนาจากราว ค.ศ. 1490 ในปัจจุบันฉากแท่นบูชาถูกแบ่งเป็นชั้นๆ ซึ่งทำให้แต่ละชิ้นแยกจากกันซึ่งทำให้มองเห็นภาพได้ทุกภาพ นอกไปจากฉากแท่นบูชาเดิมที่มิได้มีภาพขนาบในมุมมองที่สาม งานสลักไม้ตอนบนและตอนล่างของฉากถูกทำลายไประหว่างการปฏิวัติฝรั่งเศส

## อ้างอิง
 
* Snyder, James, *Northern Renaissance Art*.  Prentice Hall, Inc., and Harry N. Abrams, Inc., 1985.  ISBN 0-8109-1081-0

## ดูเพิ่ม
* แม็ทไทอัส กรึนวอลด์

## แหล่งข้อมูลอื่น
* *[[Mathis der Maler (symphony)|Mathis der Maler]]*, the 1934 symphony by Hindemith whose three movements correspond to three views of the Isenheim Altarpiece.
* Article in the ''Smithsonian Magazine''
* Two appreciations by Joris Carl Huysmans

* ''Encounter with Grunewald'', in ''Currents in Theology and Mission'', Feb, 2004, by Roy A. Harrisville - Useful summary of the history of the reception of the painting

หมวดหมู่:แม็ทไทอัส กรึนวอลด์
หมวดหมู่:จิตรกรรมในคริสต์ทศวรรษ 1510
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:แท่นบูชา
หมวดหมู่:ศิลปะเกี่ยวกับพระเยซู
ราชมงคล (แก้ความกำกวม)

**ราชมงคล** เป็นนามพระราชทาน ที่พระบาทสมเด็จพระเจ้าอยู่หัว พระราชทานแก่วิทยาลัยเทคโนโลยีและอาชีวศึกษา เมื่อปี พ.ศ. 2532 อาจจะหมายความได้หลายบทความ

*มหาวิทยาลัยเทคโนโลยีราชมงคล
*ราชมงคลเกมส์
*วันราชมงคล
จัสติน ลอง

**จัสติน เจคอบ ลอง** () เกิดเมื่อวันที่ 2 มิถุนายน ค.ศ. 1978 เป็นนักแสดงชาวอเมริกัน เป็นที่รู้จักในบทบาทในภาพยนตร์อย่างเรื่อง *[[Jeepers Creepers]]*, **, *[[Waiting...]]*, *[[Live Free or Die Hard|Live Free or Die Hard/Die Hard 4.0]]*, *[[He's Just Not That Into You (film)|He's Just Not That Into You]]*, *[[Drag Me To Hell]]*, และซีรีส์ตลกทางช่องเอ็นบีซี *[[Ed (TV series)|Ed]]* 

## อ้างอิง

หมวดหมู่:นักแสดงอเมริกัน
หมวดหมู่:บุคคลจากแฟร์ฟีลด์ (รัฐคอนเนทิคัต)
บิเบลียเพาเพรุม

**บลิเบีย เพาเพรุม** ( ออกเสียง) “Biblia pauperum” แปลตรงตัวว่า “พระคัมภีร์สำหรับคนยากจน” คือคัมภีร์ไบเบิลประกอบภาพที่เริ่มสร้างกันในตอนปลายยุคกลาง การสร้างพระคัมภีร์ภาพก็เพื่อสร้างพระคัมภีร์ให้เป็นงานจักษุศิลป์ “บลิเบีย เพาเพรุม” แตกต่างจาก “พระคัมภีร์ประกอบภาพ” (illustrated Bible) ที่ภาพเป็นรองจากเนื้อหา แต่ “บลิเบีย เพาเพรุม” เป็นพระคัมภีร์ที่ภาพเป็นหัวใจหลัก โดยมีคำบรรยายประกอบเพียงเล็กน้อยหรือบางครั้งก็จะไม่มีคำบรรยายเลย คำพูดโดยตัวแบบในจุลจิตรกรรมหนังสือวิจิตรก็อาจจะเป็นคำพูดที่เขียนบนแถบม้วนที่ออกมาจากปากผู้พูด ที่คล้ายกับการเขียนการ์ตูนสมัยใหม่ ภาษาที่ใช้ก็จะเป็นภาษาท้องถิ่นแทนที่จะเป็นภาษาลาติน

## ดูเพิ่ม
* พระคัมภีร์คนยาก 

หมวดหมู่:คัมภีร์ของศาสนาคริสต์
หมวดหมู่:เอกสารตัวเขียนสีวิจิตร
น้ำคร่ำอุดหลอดเลือด

ภาวะ**น้ำคร่ำอุดหลอดเลือด** () เป็นภาวะฉุกเฉินทางสูติศาสตร์ที่พบน้อยและยังไม่เป็นที่เข้าใจแน่ชัด เกิดจากการที่มีน้ำคร่ำ หรือเส้นผม หรือเศษชิ้นเนื้อต่างๆ ของทารกหลุดเข้าสู่กระแสเลือดของมารดาผ่านทางรกในขณะคลอดและทำให้เกิดอาการแพ้ ภาวะนี้ทำให้เกิดความล้มเหลวในระบบหัวใจและปอด ทำให้เกิดภาวะเลือดแข็งตัว และเป็นอันตรายถึงชีวิตแก่มารดาได้

ในปี พ.ศ. 2484 Steiner และ Luschbaugh อธิบายภาวะน้ำคร่ำอุดหลอดเลือดเป็นครั้งแรก หลังจากพบเศษชิ้นเนื้อของทารกในเส้นเลือดปอดของมารดาที่เสียชีวิตขณะคลอด

ข้อมูลปัจจุบันจาก National Amniotic Fluid Embolus Registry ทำให้เชื่อว่ากลไกการเกิดโรคนี้คล้ายคลึงกับภาวะแพ้รุนแรงมากกว่าภาวะเส้นเลือดอุดตัน ทำให้มีการเสนอให้ใช้คำว่า *กลุ่มอาการแพ้รุนแรงจากการตั้งครรภ์ (Anaphylactoid syndrome of pregnancy) * ขึ้นใช้แทนคำเดิม เนื่องจากในมารดาที่มีอาการและอาการแสดงเข้ากันได้กับภาวะน้ำคร่ำอุดหลอดเลือดนั้นไม่ได้พบเศษชิ้นเนื้อของทารกหรือน้ำคร่ำในเส้นเลือดปอดเสมอไป

การวินิจฉัยภาวะน้ำคร่ำอุดหลอดเลือดมักได้จากการชันสูตรโดยพบเซลล์สความัสของทารกในเส้นเลือดปอดของมารดา อย่างไรก็ดี เซลล์สความัสของทารกก็พบได้บ่อยในเส้นเลือดของมารดาที่ไม่มีอาการ สำหรับในมารดาที่มีอาการรุนแรงมากนั้นการพบเซลล์สความัสของทารกในตัวอย่างเลือดที่ได้จาก distal port ของ pulmonary artery catheter ถือว่าทำให้นึกถึงภาวะน้ำคร่ำอุดหลอดเลือดแต่ไม่ใช่เกณฑ์การวินิจฉัย การวินิจฉัยในปัจจุบันใช้การวินิจฉัยโดยการคัดออกที่มีพื้นฐานอยู่บนอาการแสดงทางคลินิก โดยยังต้องนึกถึงสาเหตุอื่นที่ทำให้มี hemodynamic instability ด้วย
## อุบัติการณ์
ภาวะน้ำคร่ำอุดหลอดเลือดนั้นพบน้อยมาก การศึกษาวิจัยส่วนใหญ่ประมาณไว้ว่าเกิดขึ้นหนึ่งรายต่อการคลอด 8,000-80,000 ครั้ง การศึกษาชิ้นหนึ่งติดตามกลุ่มประชากรย้อนหลังในการเกิด 3 ล้านครั้ง พบว่ามีกรณีน้ำคร่ำอุดหลอดเลือด 7.7 รายต่อการเกิด 100,000 ครั้ง
## อ้างอิง


หมวดหมู่:สูติศาสตร์
หมวดหมู่:ภาวะแทรกซ้อนของการเจ็บครรภ์และการคลอด
หมวดหมู่:ภาวะฉุกเฉินทางการแพทย์
เดวิด ดูคอฟนี

**เดวิด วิลเลียม ดูคอฟนี** () เกิดเมื่อวันที่ 7 สิงหาคม ค.ศ. 1960 เป็นนักแสดงชายชาวอเมริกัน เขาได้รับรางวัลลูกโลกทองคำจากบท สายลับพิเศษเอฟบีไอ ฟ็อกซ์ มัลเดอร์ ในซีรีส์เรื่อง *[[The X-Files]]* และบทแฮงก์ มูดี ในซีรีส์ *[[Californication (TV series)|Californication]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากแมนแฮตตัน
หมวดหมู่:ผู้กำกับภาพยนตร์ชาวอเมริกัน
แมตทิว บรอเดริก

**แมตทิว บรอเดริก** () เป็นนักแสดงชาวอเมริกัน มีผลงานทั้งแสดงภาพยนตร์และละครเวที เคยรับบทในเรื่อง *[[Ferris Bueller's Day Off]]*, บท นิก ทาโทปูลอส ใน *[[Godzilla (1998 film)|Godzilla]]* และบทเดวิด ไลต์แมนใน *[[WarGames]]* และยังพากย์เสียงซิมบ้า (ผู้ใหญ่) ใน *[[เดอะไลอ้อนคิง]]* และ *[[เดอะไลออนคิง 2: ซิมบ้าเจ้าป่าทรนง]]* เขายังพากย์เสียงแท็ก เดอะคอบเบลอร์ใน *[[The Thief and the Cobbler]]* เขายังรับบทลีโอ บลูม ในภาพยนตร์และละครบรอดเวย์เรื่อง *[[The Producers (musical)|The Producers]]* และรับบทพันเอกโรเบิร์ต กูด ชอว์ ใน *[[Glory (film)|Glory]]*

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายยิว
หมวดหมู่:ผู้ที่ได้รับรางวัลโทนี
หมวดหมู่:บุคคลจากแมนแฮตตัน
ซันตากอสตันซา

**โบสถ์ซันตากอสตันซา** () เป็นโบสถ์โรมันคาทอลิกที่ตั้งอยู่ที่กรุงโรมในประเทศอิตาลี โบสถ์ซันตากอสตันซาสร้างขึ้นโดยจักรพรรดิคอนสแตนตินที่ 1 เพื่อเป็นที่ฝังพระศพเจ้าหญิงคอนสแตนตินาและเฮเลนาพระราชธิดา ต่อมาคอนสแตนตินาได้รับการยกฐานะขึ้นเป็นนักบุญ ที่มีชื่อในภาษาอิตาลีว่าคอนสแตนซา ที่เป็นชื่อของวัดดังกล่าว

## ประวัติ
โบสถ์ซันตากอสตันซาสร้างภายใต้พระราชูปถัมภ์ของจักรพรรดิคอนสแตนตินที่ 1 อาจจะโดยคอนสแตนติเนียข้างสุสานซานตาอักเนเซฟูโอรีเลอมูรา ที่เป็นที่ฝังศพของนักบุญแอ็กเนสผู้กล่าวกันว่าเป็นผู้รักษาคอนสแตนตินา หลังจากที่เสียชีวิตไปแล้วคอนสแตนตินาและเฮเลนาก็ได้รับการบรรจุที่นี่

หลังจากที่คอนสแตนตินาได้รับการยกฐานะขึ้นเป็นนักบุญแล้วสมเด็จพระสันตะปาปาอเล็กซานเดอร์ที่ 4 ก็ทรงสถาปนามอโซเลียมขึ้นเป็นวัดในปี ค.ศ. 1254 หลังจากที่โบสถ์ได้รับการบูรณะในปี ค.ศ. 1620 โดยพระคาร์ดินัลฟาบริซิโอ เวราลลีแล้วโลงหินของคอนสแตนตินาก็ถูกนำไปเก็บไว้ยังพิพิธภัณฑ์วาติกัน

## ที่ตั้งและโครงสร้าง
ตัวสิ่งก่อสร้างปัจจุบันของโบสถ์ซันตากอสตันซาตั้งอยู่บนตอนใต้ของบาซิลิกาสุสานซานตาอักเนเซฟูโอรีเลอมูราไม่ไกลจากถนนโนเมนทานา ราวสามกิโลเมตรทางเหนือจากประตูกำแพงออเรเลีย ตึกทรงกลมมีเส้นผ่าศูนย์กลาง 29 เมตรโดยมีห้องกลมกลางกว้าง 11.5 เมตร แยกด้วยจรมุขที่กระจายออกไปจากศูนย์กลางที่รองรับด้วยเสาสิบสองคู่

ด้านนอกของโบสถ์ซันตากอสตันซายังเป็นงานดั้งเดิมที่เมื่อแรกสร้างนอกจากจรมุขด้านนอกที่หายไป สิ่งที่ยังคงเหลืออยู่ภายในสิ่งก่อสร้างตกแต่งอย่างวิจิตรด้วยหินอ่อนและชิ้นโมเสกที่เป็นนัยยะถึงผู้สร้างที่มีฐานะร่ำรวยทั้งตั้งแต่สมัยเพกันและต่อมาในสมัยคริสเตียน เสาสิบสองคู่ที่ล้อมรอบโถงกลมกลางทำด้วยหินอ่อนเขียวแดงอันงดงาม และเป็นสีที่เข้ากับจุดที่ตัดกัน เพดานของจรมุขเป็นเพดานโค้งตกแต่งด้วยโมเสกที่ทำให้คิดถึงความเชื่อของคริสเตียนยุคแรก งานตกแต่งโมเสกเชื่อกันว่าเป็นงานที่สื่อความเชื่อในเรื่องสิ่งที่เกิดขึ้นหลังจากที่เสียชีวิตไปแล้ว ในซุ้มเล็กสองซุ้มเป็นงานโมเสกที่เก่าที่สุดที่เป็นเรื่องคริสต์ศาสนา  ภาพหนึ่งเป็นโมเสสรับพันธสัญญาเดิม และอีกภาพหนึ่งเป็นพระเยซูมอบพันธสัญญาใหม่ที่ประทับด้วยอักษร “XP”  ให้นักบุญเปโตร

## ดูเพิ่ม
* คริสต์ศาสนสถาน
* แผนผังวัดคริสต์ศาสนา (ผังแสดงส่วนประกอบต่าง ๆ ของวัด)
* สถาปัตยกรรมโรมัน

## เชิงอรรถและอ้างอิง

* Lehmann, Karl. Sta. Costanza. Art Bulletin, 1955, Vol. 37 pp. 193–196.
* Stanley, David J. New Discoveries at Santa Costanza. Dumbarton Oaks, 1994, Vol. 48 pp. 257–261.
* ''Il Mausoleo di S. Costanza'', from the official site of the church of Santa Agnese fuori le Mura
* Nyborg, Chris, "Santa Costanza", ''Churches of Rome''

## แหล่งข้อมูลอื่น

* Santa Costanza - Sacred Destinations Travel Guide
* Interior photo  - Active Italy
* Santa Costanza  - Photo gallery

หมวดหมู่:โบสถ์คริสต์ในประเทศอิตาลี
หมวดหมู่:สถาปัตยกรรมโรมาเนสก์
หมวดหมู่:สถาปัตยกรรมโรมัน
อลัน สมิธ

**อลัน สมิธ** (; เกิด 28 ตุลาคม ค.ศ. 1980) เป็นโค้ชฟุตบอลและอดีตนักฟุตบอลอาชีพชาวอังกฤษ สมิธเริ่มมีชื่อเสียงในฐานะกองหน้าและปีกขวา แต่ต่อมาก็กลายเป็นมิดฟิลด์ตัวโฮลดิ้ง

สมิธ สามารถทำประตูได้ในนัดแรกที่เขาลงเล่นให้กับทีมในนัดที่พบกับ ลิเวอร์พูล ในเดือนกันยายนปี 1998 และทำให้เขากลายเป็นตัวเลือกแรกในตำแหน่งศูนย์หน้าคู่กับ จิมมี โฟลยด์ ฮัสเซิลบังก์ ช่วยกันถล่มประตูด้วยความกระหายและเล่นเกมรุกอย่างเต็มที่ การเล่นที่ค่อนข้างรุนแรงและใจร้อนของเขาทำให้เขาถูกไล่ออกจากสนามในศึกแชมเปี้ยนส์ ลีก ปี 2000/01 และนั่นก็ทำให้เขาต้องเรียนรู้ว่าควรจะใจเย็นมากขึ้น

หลังจากนั้นเขากลับมาลงเล่นให้กับทีมและสามารถทำ 11 ประตูให้กับ ลีดส์ ในฤดูกาล 2001/02 สมิธ ได้ลงเล่นในตำแหน่งกองกลางมากขึ้นเนื่องจากทีมได้เซ็นสัญญากับกองหน้าตัวใหม่คือ ร็อบบี ฟาวเลอร์ จาก ลิเวอร์พูล และนั่นก็ส่งผลต่อจำนวนประตูที่ลดลงของเขาในเวลาต่อมา สมิธ ลงเล่นให้กับทีมชาติอังกฤษชุดใหญ่นัดแรก พบกับ เม็กซิโก ที่ ไพรด์ พาร์ค ในเดือนพฤษภาคม 2001 และกลายเป็นตัวเลือกแรกของผู้จัดการทีม สเวน-เยอราน เอริกซอน ในตำแหน่งศูนย์หน้าของอังกฤษในชุดลุยศึกฟุตบอลโลกปี 2002 รอบคัดเลือก แต่เขากลับไม่มีชื่อติดทีมชาติเพื่อไปญี่ปุ่น และเมื่อลีดส์ตกชั้นในปี 2004 สมิธก็ย้ายมาร่วมทีม แมนเชสเตอร์ยูไนเต็ด ซึ่งเป็นคู่ปรับตลอดกาลของ ลีดส์ ด้วยค่าตัว 7 ล้านปอนด์
แต่ผลงานก็ไม่ได้ดีเหมือนสมัยค้าแข้งกับขุนพลยูงทอง อีกทั้งโดน เซอร์ อเล็กซ์ เฟอร์กูสัน ผู้จัดการทีมแมนยูฯ จับไปเล่นในตำแหน่งมิดฟิลด์ตัวตัดเกม
ทำให้ผลงานไม่เป็นที่น่าพอใจนัก ก่อนที่จะโดนขายไปให้กับนิวคาสเซิ่ลในปี 2007 ซึ่งสมิธก็ยังทำผลงานไม่ดีเช่นเคยจนมีข่าวว่านิวคาสเซิ่ลพยายามขายเขาทิ้งแต่หลังจากนิวคาสเซิ่ลตกชั้นสู่เดอะแชมเปี้ยนชิพในปี 2009 ทำให้ต้องขายนักเตะชื่อดังออกไป สมิธได้รับโอกาสให้ลงสนามพร้อมกับตำแหน่งรองกัปตันทีมเนื่องจากมีส่วนร่วมกับทีมมากขึ้น

สมิธเล่นอยู่กับน็อตส์ เคาน์ตี้ ในลีกวัน อังกฤษเป็นสโมสรสุดท้ายและเคยเป็นหนึ่งในทีมงานโค้ชของสโมสร

## ทีมชาติ

**อลัน สมิธ** มีโอกาสลงเล่นทีมชาติชุดใหญ่ครั้งแรกเมื่อปี 2001 รวมทั้งสิ้น 19 นัด โดยยิงได้แค่ประตูเดียว ส่วนผลงานกับทีมชาติชุด 21 ปี ลงเล่นไป 10 นัด ยิง 3 ประตู

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากเทศมณฑลเวสต์ยอร์กเชอร์
หมวดหมู่:กองกลางฟุตบอล
หมวดหมู่:กองหน้าฟุตบอล
ตอนนี้พากษ์บอลให้กับ Fifa
อนงค์ อัชชวัฒนา

**อนงค์ อัชชวัฒนา** ได้รับตำแหน่งนางสาวไทย พ.ศ. 2496

## ประวัติ
**อนงค์ อัชชวัฒนา** ครองตำแหน่งนางสาวไทยขณะอายุ 18 ปี เป็นคนกรุงเทพฯ โดยกำเนิด เป็นบุตรสาวคนโตของครอบครัวมีน้องชาย 2 คน ศึกษาที่โรงเรียนสายปัญญาในระดับมัธยมก่อนที่ย้ายไปพำนัก ที่สวรรคโลกและลำปาง ตามลำดับเมื่ออายุ 16 ปี ขณะอยู่ลำปางเธอได้เข้าร่วมประกวดนางสาวลำปาง และพิชิตชัยชนะเป็นนางสาวลำปางก่อน ที่จะเข้าร่วมประกวดนางสาวไทยเพียง 2 ปีต่อจากนั้นจึงเข้าร่วมประกวดนางสาวไทย ในนามของกระทรวงการคลัง ในขณะที่ครองตำแหน่งนางสาวไทย 

เป็นคนแรกที่ได้รับการขับกล่อมในคืนวันรับตำแหน่งด้วยเพลง 'นางฟ้าจำแลง' โดยมี ครูเอื้อ สุนทรสนาน เป็นผู้ประพันธ์ คำร้องและทำนอง ซึ่งเพลงนางฟ้าจำแลง นับเป็นเพลงอมตะของการประกวดนางสาวไทยมาจวบจนปัจจุบัน

คุณอนงค์ ได้เข้าพิธีมงคลสมรสกับ นพ.ไพฑูรย์ นาคะเกศ แพทย์หนุ่มวัย 25 ปี สำเร็จแพทยศาสตร์บัณฑิตจากจุฬาลงกรณ์มหาวิทยาลัย และด้วยความขยันพากเพียร นพ. ไพฑูรย์ ได้ก่อตั้งคลินิกเอกชนแห่งแรกของประเทศไทย ใช้ชื่อว่า "ไชยแพทย์คลินิก" ตั้งอยู่บริเวณสามย่าน เนื่องด้วยท่านเป็นแพทย์ที่มีความสามารถมาก อีกทั้งมัธยัสถ์อุตสาหะ คนไข้ก็มากขึ้นๆเรื่อยๆ จนในที่สุด ก็ขยายกิจการโดยการเพิ่มแพทย์เฉพาะทางสาขาต่างๆ และขยายสาขา เป็น ไชยแพทย์คลินิก-25 (บ่อนไก่) และไชยแพทย์คลินิก-36 (วงเวียน22 กรกฎา)

คุณอนงค์ อัชชวัฒนา นาคะเกศ และ นพ. ไพฑูรย์ นาคะเกศ มีบุตรชาย 2 คน คือ นพ.อภัย นาคะเกศ (เสียชีวิตแล้ว) และ นพ.อาทิตย์ นาคะเกศ

## ดูเพิ่ม
* นางสาวไทย

## แหล่งข้อมูลอื่น
*  ย้อนตำนานนางสาวไทย 
* รายนามนางสาวไทยและรองนางสาวไทย  

หมวดหมู่:นางสาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสายปัญญา ในพระบรมราชินูปถัมภ์
หมวดหมู่:นางงามไทย
พนิตพิมพ์ สิทธิพงศ์

**พนิตพิมพ์ สิทธิพงศ์** หรือชื่อเดิม **ปฏิพร สิทธิพงศ์**  เป็นนางสาวไทย ปี พ.ศ. 2545 พิธีกร และผู้ประกาศข่าวโทรทัศน์ 

## ประวัติ
เป็นบุตรคนโตของ รศ.ดร. ณอคุณ สิทธิพงศ์ ปลัดกระทรวงพลังงาน จบการศึกษาระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย (เกียรตินิยมอันดับ 1) และระดับปริญญาโททางด้านเศรษฐศาสตร์ จาก Boston University นอกจาก​ได้รับตำ​แหน่งนางสาว​ไทยประจำปี  2545 ​แล้ว ได้รับหลายตำ​แหน่ง ​เช่น ขวัญ​ใจช่างภาพสื่อมวลชน ขวัญ​ใจภาค​เหนือ ​และตำ​แหน่งสาวมาดมั่น ต่อมาได้ผันตัวเป็นผู้ประกาศข่าวเศรษฐกิจในภาคภาษาอังกฤษ ที่สถานีโทรทัศน์ไอทีวี หรือไทยพีบีเอส ในปัจจุบัน ก่อนเปลี่ยนไปเป็นผู้ประกาศข่าวและพิธีกรรายการ ที่สถานี Money Channel

ได้สมรสกับ วรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ เมื่อวันที่ 9 พฤษภาคม พ.ศ. 2555 ณ ห้องโรงแรมพลาซ่า แอทธินี รอยัล เมอริเดียน

## การงาน
*ผู้ประกาศข่าวด้านเศรษฐกิจ ทาง สทท.11

## ดูเพิ่ม
* นางสาวไทย

## อ้างอิง

## แหล่งข้อมูลอื่น
*  ย้อนตำนานนางสาวไทย 
* รายนามนางสาวไทยและรองนางสาวไทย  

หมวดหมู่:นางสาวไทย
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:พิธีกรชาวไทย
หมวดหมู่:บุคคลจากโรงเรียนสาธิตมหาวิทยาลัยเชียงใหม่
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยบอสตัน
หมวดหมู่:นางงามไทย
ราอุล กอนซาเลซ

**ราอุล กอนซาเลซ บลังโก** () เป็นนักฟุตบอลชาวสเปน เกิดวันที่ 27 มิถุนายน ค.ศ. 1977 ที่กรุงมาดริด ประเทศสเปน

## ประวัติ
### สโมสร
เมื่อสมัยยังเด็ก ราอุลได้เป็นเด็กฝึกของอัตเลติโกเดมาดริด ในปี ค.ศ. 1990  ก่อนจะย้ายมาเป็นเด็กฝึกกับเรอัลมาดริด ซึ่งเป็นคู่ปรับของทีมตราหมีในอีกสองปีให้หลัง ก่อนก้าวขึ้นสู่ทีมชุดใหญ่ในปี ค.ศ. 1994 และเล่นให้ทีมเดียวเรื่อยมา จนกลายเป็นตำนานของราชันชุดขาว ราอุลยิงให้มาดริดไปเกิน 300 ประตู นอกจากนี้ยังเคยคว้ารางวัลดาวซัลโวลาลิกาในปี ค.ศ. 1999 และ ค.ศ. 2001

ในกลางปี ค.ศ. 2010 หลังจบฟุตบอลโลก 2010 ที่แอฟริกาใต้ ที่ทีมชาติสเปนได้แชมป์โลกไป แต่ทว่าราอุลไม่ได้ติดทีมชาติในครั้งนี้ ราอุลได้แถลงข่าวย้ายจากเรอัลมาดริด ที่อยู่มายาวนานถึง 16 ปี ไปยังชัลเคอ 04 ในบุนเดิสลีกาของเยอรมนี โดยเซ็นสัญญาเป็นระยะเวลา 2 ปี

### ทีมชาติ
ราอุลมีโอกาสลงเล่นทีมชาติสเปนชุดใหญ่ครั้งแรกเมื่อปี ค.ศ. 1996 จนถึงปี ค.ศ. 2006 ตลอด 10 ปีกับทีมชาติ ราอุลลงเล่นไปทั้งหมด 102 นัด ยิงไป 44 ประตู ซึ่งถือเป็นสกอร์สูงสุดตลอดกาลของทีมชาติสเปน และมีโอกาสไปเล่นทัวร์นาเมนต์สำคัญอย่างฟุตบอลโลก 1998, 2002, 2006 และ ยูโร 1996, 2000, 2004 ยังเป็น UTIMATE LEGEND ใน FO4

## ชีวิตส่วนตัว
กอนซาเลซแต่งงานกับมาเมน ซันซ์ เมื่อปี ค.ศ. 1999 มีบุตรชาย 4 คน และลูกสาว 1 คน ได้แก่ ฆอร์เฆ ซึ่งตั้งชื่อตามฆอร์เฆ บัลดาโน, อูโก ตั้งชื่อตามอูโก ซันเชซ, ฝาแฝดเอกตอร์และมาเตโอ เอกตอร์ตั้งชื่อตามเอกตอร์ เรียล และมาเตโอตั้งชื่อตามโลทาร์ มาเทอุส และบุตรสาวชื่อ มาริอา

## เกียรติยศ
### ระดับสโมสร
* 6 ครั้ง แชมป์ลาลิกา 1994-95, 1996-97, 2000-01, 2002-03, 2006-07, 2007-08
* 3 ครั้ง แชมป์ยูฟ่าแชมเปียนส์ลีก 1997-98, 1999-00, 2001-02
* 2 ครั้ง แชมป์สโมสรโลก 1998, 2002
* 4 ครั้ง แชมป์สแปนิชซูเปอร์คัพ 1997, 2001, 2003, 2008
* 1 ครั้ง แชมป์ยูฟ่าซุปเปอร์คัพ 2002

### ส่วนตัว
* ดาวซัลโวลาลิกา 1999,2001
* ดาวซัลโวยูฟ่าแชมเปียนส์ลีก 2000,2001
* กองหน้ายอดเยี่ยมยูฟ่าแชมเปียนส์ลีก 2000,2001,2002
* อันดับ 3 นักเตะยอดเยี่ยมบัลลงดอร์ 2001
* อันดับ 2 นักเตะยอดเยี่ยมฟีฟ่าเวิลด์คัพ 2001
* ติดทีมยอดเยี่ยม ยูโร 2000
* 100 นักเตะยอดเยี่ยมฟีฟ่า

## สถิติ
### สถิติการทำประตู
* ลาลิกา : 533 นัด 226 ประตู
* ยูฟ่าแชมเปียนส์ลีก: 134 นัด 60 ประตู
* โกปาเดลเรย์ 37 นัด 18 ประตู
* สแปนิชซูเปอร์คัพ 15 นัด 8 ประตู
* ยูฟ่าซูเปอร์คัพ: 3 นัด 1 ประตู
* สโมสรโลก 4 นัด 2 ประตู

รวม 726 นัด 321 ประตู

### สถิติตลอดกาล
* เจ้าของยิงประตูสูงสุดให้ทีมชาติสเปน 44 ประตู ถูกทำลายโดยดาบิด บิยา
* เจ้าของยิงประตูสูงสุดในยูฟ่าแชมเปียนส์ลีก  76 ประตู
* ดาวซัลโวสูงสุด ลาลิกาของเรอัลมาดริด 226 ประตู ถูกทำลายโดยคริสเตียโน โรนัลโด
* ดาวซัลโวสูงสุดตลอดกาลของเรอัลมาดริด 321 ประตู ถูกทำลายโดยคริสเตียโน โรนัลโด
* ลงสนามมากที่สุดของเรอัลมาดริด 726 นัด

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:นักกีฬาจากมาดริด
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองหน้าฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
ประภัสสร พานิชกุล

**จิตประภัสสร เทียนสุวรรณ** หรือชื่อเดิมว่า **ประภัสสร พานิชกุล** ชื่อเล่น **แดง** (25 มีนาคม พ.ศ. 2492) เป็นนางสาวไทย ประจำปี พ.ศ. 2509 และเป็นมารดาของกรุณพล เทียนสุวรรณ นักแสดงชาวไทย

## ประวัติ
ประภัสสรเป็นบุตรคนที่ 3 ในจำนวน 4 คน มีชีวิตในวัยเด็กที่ไม่สุขสบายนัก เนื่องจากบิดาผู้มีเชื้อสายจีนแต้จิ๋วจากอำเภอเขาย้อย จังหวัดเพชรบุรีนั้นมีภรรยาหลายคนตามความนิยมของชาวจีนในยุคนั้น ส่วนคุณแม่ที่เป็นชาวจังหวัดราชบุรีนั้นเป็นผู้ดูแลบุตรทั้ง 4 จวบจนประภัสสร อายุได้ 11 ปี คุณแม่ก็เสียชีวิตลงด้วยโรคหัวใจ เติบโตโดยการ ดูแลของน้าสาว เธอสำเร็จการศึกษาจากโรงเรียนเสริมสวยดาวรุ่ง เธอได้รับตำแหน่งนางงามเวทีแรกคือ นางงามบ้านหมี่ อำเภอบ้านหมี่ จังหวัดลพบุรี  เกิดจากการที่เธอได้ไปแต่งหน้าให้กับผู้เข้าประกวดในครั้งนั้น แล้วได้รับการชักชวนให้เข้าประกวด เธอจึงตกลงเข้าร่วม และชนะเลิศเวทีนี้ในที่สุด และเป็นตัวแทนของอำเภอ เข้าร่วมประกวดนางสาวไทย และคว้าตำแหน่งมาได้สำเร็จ ปีนั้นเป็นปีแรกที่มีบัลลังค์ให้นางงามนั่งตามแบบเวทีนางงามจักรวาล

ขณะดำรงตำแหน่งนางสาวไทย เธอมิได้เดินทางไปร่วมประกวด นางงามจักรวาล เนื่องจากอายุเธอเพียง16ปี ไม่ถึงเกณฑ์ของกองประกวดนางงามจักรวาล แต่ยังมีโอกาสเป็นตัวแทนประเทศได้เข้าร่วมประกวด มิส ควีน ออฟ เดอะ แปซิฟิค ที่ประเทศออสเตรเลีย ปี 1967 และเธอก็ได้รับตำแหน่งนางงามบุคลิกภาพ มาฝากคนไทยอีกด้วย 

ด้านชีวิตครอบครัว ประภัสสร หรือ จิตประภัสสรในปัจจุบัน สมรสกับ พล.ต.ต.เทอดพงศ์ เทียนสุวรรณ มีทายาทด้วยกัน 3 คน ซึ่งหนึ่งในนั้นคือ กรุณพล เทียนสุวรรณ ดารา นักแสดง พิธีกร ปัจจุบันเป็นผู้แทนราษฎรแบบบัญชีรายชื่อพรรคประชาชน และได้เปิดร้านอาหารจิตประภัสสร ย่านประชาชื่น เป็นธุรกิจเล็กๆ ที่เธอทำมานานอีกด้วย

นอกจากนี้ ในปี พ.ศ. 2557 เธอยังได้เขียนหนังสืออัตชีวประวัติ "กว่าชีวิตจะถึงจิตประภัสสร" ที่บอกเล่าถึงเรื่องราวที่พลิกชีวิตของอดีตนางสาวไทยและเจ้าของสวนอาหารบ้านจิตประภัสสร จากชีวิตที่ดำดิ่งลงเหวสู่หนทางสว่างด้วยปัญญาแห่งธรรม จัดพิมพ์โดยสำนักพิมพ์อมรินทร์ธรรมะ

## รางวัล
* รางวัลชนะเลิศนางงามบ้านหมี่ 
* รางวัลนางสาวไทย ปีพ.ศ. 2509
* รางวัลนางงามบุคลิกภาพ ในการประกวดมิส ควีน ออฟ เดอะ แปซิฟิค ที่ประเทศออสเตรเลีย

## อ้างอิง

## ดูเพิ่ม
* นางสาวไทย

## แหล่งข้อมูลอื่น
*  ย้อนตำนานนางสาวไทย 
* รายนามนางสาวไทยและรองนางสาวไทย 

หมวดหมู่:นางสาวไทย
หมวดหมู่:บุคคลจากอำเภอเขาย้อย
หมวดหมู่:ชาวไทยเชื้อสายแต้จิ๋ว
หมวดหมู่:นางงามไทย
กริสเตียน วีเอรี

**กริสเตียน วีเอรี** () (เกิดเมื่อวันที่ 12 กรกฎาคม ค.ศ. 1973) เป็นอดีตนักฟุตบอลทีมชาติอิตาลี เขาได้รับการยอมรับว่าเป็นหนึ่งในศูนย์หน้าที่ดีที่สุดในยุคของเขา และได้รับการคัดเลือกจาก เปเล่ ให้เป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่เมื่อปี 2004

วีเอรี เกิดที่เมืองโบโลญญา ประเทศอิตาลี แต่ไปเติบโตที่ประเทศออสเตรเลีย เขาเดินทางกลับมายังแผ่นดินเกิดเพื่อยึดอาชีพเล่นฟุตบอล วีเอรี ถือเป็นนักเตะฉายาจอมพเนจรคนหนึ่ง เพราะลงเล่นให้หลายสโมสร และมักจะอยู่กับแต่ละทีมในระยะสั้นๆ เขาเริ่มต้นอาชีพนักเตะกับสโมสร โตริโน่ ตามด้วย ปิซ่า, ราเวนน่า, เวเนเซีย, อตาลันต้า, ยูเวนตุส, อัตเลติโกเดมาดริด, ลาซิโอ, อินเตอร์ มิลาน, เอซี มิลาน, โมนาโก, ซามพ์โดเรีย, อตาลันต้า, ฟีโอเรนตีนา, และ อตาลันต้า โดยยิงประตูในเซเรียอา ไปทั้งสิ้น 142 ประตู ส่วนทีมชาติยิงไป 23 ประตู

ปัจจุบัน วีเอรี ประกาศเลิกเล่นฟุตบอลอาชีพไปแล้วในปี 2009 หลังจากมีปัญหาเรื่องสภาพร่างกายไม่ฟิตเพียงพอ

หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นในลีกเอิง
หมวดหมู่:บุคคลจากโบโลญญา
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองหน้าฟุตบอล
หมวดหมู่:ฟีฟ่า 100
ประเทศทาจิกิสถานในโอลิมปิกฤดูร้อน 1996

ประเทศทาจิกิสถานเข้าแข่งขันในโอลิมปิกฤดูร้อนในฐานะประเทศเอกราชครั้งแรกในโอลิมปิกฤดูร้อน 1996 ในแอตแลนตา ประเทศสหรัฐ ก่อนหน้านี้ นักกีฬาชาวทาจิกเข้าแข่งขันให้ทีมรวมเฉพาะกิจในโอลิมปิกฤดูร้อน 1992

## อ้างอิง
*Official Olympic Reports
บิ๊กโคล่า

**บิ๊กโคล่า** () เป็นเครื่องดื่มอัดลมชนิดน้ำโคล่าที่ผลิตโดยบริษัทอาเจ กรุ๊ป  บริษัทสัญชาติเปรูที่เป็นผู้นำตลาดน้ำอัดลมในละตินอเมริกา กำเนิดขึ้นในปี ค.ศ. 1988 ในช่วงวิกฤตเศรษฐกิจในอเมริกาใต้  โดยในหลายประเทศ ใช้ชื่อทางการค้าว่า **โคล่า เรอัล** () ส่วนชื่อ **บิ๊กโคล่า** ใช้ในประเทศไนจีเรีย ประเทศฮอนดูรัส ประเทศเม็กซิโก ประเทศคอสตาริกา ประเทศโคลอมเบีย ประเทศปานามา ประเทศเวเนซุเอลา ประเทศเอกวาดอร์ ประเทศอินโดนีเซีย ประเทศไทย และประเทศอียิปต์

บิ๊กโคล่ามีโรงงานผลิต 22 โรงงานใน 12 ประเทศ สำหรับในประเทศไทยมีวางจำหน่ายตั้งแต่ พ.ศ. 2549  โดยสร้างโรงงานผลิตที่จังหวัดชลบุรี 

## อ้างอิง

* เทรนด์น้ำอัดลมทะลุจุดเดือด "บิ๊กโคล่า" ท้ารบ "เป๊ปซี่-โค้ก" 

## แหล่งข้อมูลอื่น
*Kola Real Takes on Coca-Cola 
* In Mexico, Big Cola is the real thing  

หมวดหมู่:เครื่องดื่มโคล่า
หมวดหมู่:น้ำอัดลม
หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
หมวดหมู่:อาหารเปรู
นีโกลา อาโมรูโซ

**นีโคลา อาโมรูโซ** (; เกิด 29 สิงหาคม 1974) เป็นอดีตนักฟุตบอลอาชีพชาวอิตาลีที่เล่นเป็นกองหน้า เขาเป็นกองหน้าที่สง่างาม มีพรสวรรค์ด้านเทคนิค และความว่องไว เป็นที่รู้จักจากการสัมผัสบอลที่ละเอียดอ่อนและการล็อคบอลหลบคู่ต่อสู้ โดยปกติเขาเล่นเป็นกองหน้าตัวกลาง ปัจจุบันเขาเป็นผู้อำนวยการด้านกีฬาของปาแลร์โม

## อ้างอิง

หมวดหมู่:นักฟุตบอลชาวอิตาลี
หมวดหมู่:บุคคลจากแคว้นปุลยา
หมวดหมู่:ผู้เล่นโกโม 1907
กริสตีอาโน ลูกาเรลลี

**กริสตีอาโน ลูกาเรลลี** เป็นนักฟุตบอลชาวอิตาลี เกิดที่ลิวอร์โน่ เมื่อวันที่ 4 ตุลาคม ค.ศ.1975 เคยเล่นให้หลายทีมในอิตาลี อย่าง เปรูจา, ปาโดว่า, อตาลันต้า, เลชเช่, โตริโน่, ลิวอร์โน่, ปาร์ม่า, นอกจากนี้ยังเคยค้าแข้งที่ต่างแดนกับ บาเลนเซีย ในสเปน และซัคเตอร์ โดเน็ท ในยูเครน โดยมีผลงานการลงเล่นในเซเรีย อา ทั้งสิ้น 277 นัด ยิงไปทั้งสิ้น 112 ประตู ส่วนผลงานกับทีมชาติลงเล่นไป 6 นัด ยิงได้ 3 ประตู

หมวดหมู่:นักฟุตบอลชาวอิตาลี
หมวดหมู่:ผู้เล่นในลาลิกา
หมวดหมู่:บุคคลจากลีวอร์โน
หมวดหมู่:นักฟุตบอลทีมชาติอิตาลี
หมวดหมู่:กองหน้าฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ผู้เล่นสโมสรฟุตบอลบาเลนเซีย
จัมเปาโล ปัซซีนี

thumb|200px|จัมเปาโล ปัซซีนี
**จัมเปาโล ปัซซีนี** () เกิดเมื่อวันที่ 2 สิงหาคม ค.ศ. 1984  เป็นนักฟุตบอลชาวอิตาลี เริ่มต้นอาชีพกับอาตาลันตา ก่อนย้ายไปฟิออเรนตินา และ ซามพ์โดเรีย ปัจจุบันเล่นให้กับ เอซี มิลาน ในเซเรียอา ลีกฟุตบอลสูงสุดของประเทศ อิตาลี
## แหล่งข้อมูลอื่น
*Giampaolo Pazzini – Player profile  Espnsoccernet.com
*  Profile on sampdoria.it
*Pazzini's stats footballdatabase.eu

หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2010
หมวดหมู่:บุคคลจากแคว้นตอสคานา
หมวดหมู่:นักฟุตบอลทีมชาติอิตาลี
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลฟีออเรนตีนา
อาฟเตอร์สคูล

**อาฟเตอร์สคูล** () สามารถหมายถึง

* เวลาหลังเลิกเรียน
* อาฟเตอร์สคูล ศิลปินเกิร์ลกรุ๊ปจากประเทศเกาหลีใต้
* อาฟเตอร์สคูล (วิ่งสู่ฝัน) ภาพยนตร์ไทย
อันโตนีโอ กัสซาโน

**อันโตนีโอ กัสซาโน** () เกิดเมื่อวันที่ 12 กรกฎาคม ค.ศ. 1982 เป็นอดีตนักฟุตบอลชาวอิตาลี ในตำแหน่งกองหน้า เขาเคยเล่นให้กับสโมสรอินเตอร์ มิลานในลีกเซเรีย อา ได้รับฉายาว่า "เพชรเม็ดงามแห่งกรุงบารี" เขาเคยเล่นให้กับ บารี,โรมา, เรอัลมาดริด และ เอซี มิลาน โดยสามารถโชว์ฟอร์มได้อย่างยอดเยี่ยม คาสซาโนเป็นนักฟุตบอลพรสวรรค์สูงมาก สามารถครองบอลได้อย่างเหนียวแน่น และเรียกฟาวล์จากคู่แข่งได้มากมาย โดยเฉพาะการทำเกมทางกราบ อีกทั้งยังสามารถจ่ายบอลได้คมและแยบยลติดระดับต้นๆ ของทำเนียบนักฟุตบอลอิตาลี  คาสซาโนเป็นกองหน้าที่ไม่หวงบอล เขาไม่เคยคิดจะทำประตูแบบฝืนๆ แต่มักจะจ่ายถวายพานให้เพื่อนร่วมทีมเจาะตาข่ายโดยง่ายดายมากกว่า จากจุดนี้เองทำให้มีข้อครหาว่าจุดอ่อนในฐานะกองหน้าของคาสซาโนคือ "การทำประตูได้น้อยเกินไป" คาสซาโนแจ้งเกิดกับ "บารี" ทีมทางใต้ของประเทศอิตาลี ซึ่งหลังจากโชว์ฟอร์มได้ไม่นาน สโมสรฟุตบอลโรมา ทีมยักษ์ใหญ่ในอิตาลีก็ดึงตัวมาทันที ซึ่งทั้งความสามารถและลีลาอันบรรเจิดของเขา ทำให้ถูกสื่อมวลชนนำมาเปรียบเทียบกับนักเตะรุ่นพี่อย่าง ฟรันเชสโก ตอตตี ทันที คาสซาโนเป็นนักเตะอารมณ์ศิลปิน ไม่เคยเกรงใจใคร และสามารถปล่อยอารมณ์รุนแรงได้ทุกครั้งที่มีอะไรมาสะกิดต่อมโมโห แต่เขาก็ไม่ใช่นักเตะที่เล่นฟุตบอลสกปรกแต่อย่างใด และยังเป็นนักฟุตบอลที่ทำฟาวล์น้อยมาก ถ้าเทียบกับชื่อเสียงในเรื่องความห่ามของเขา
## สโมสรอาชีพ
**บารี**

คาสซาโน่ เกิดในเมืองบารี โดยพ่อของเขาได้จากครอบครัวไปตั้งแต่เขายังเด็ก หลังจากนั้นเขาก็ได้เติบโตขึ้นมาในย่านกรุงเก่าของบารีและเริ่มต้นอาชีพนักฟุตบอลตั้งแต่ยังเป็นเด็ก โดยความสามารถของเขา ทำให้ได้รับเข้าเป็นนักฟุตบอลเยาวชนให้กับสโมสรบารี เขาเล่นนัดแรกในเซเรีย อาให้กับบารีในนัดที่พบกับเลซเช่ ในปี ค.ศ. 1999

**โรมา**

เขาได้เซ็นสัญญากับแชมป์เซเรีย อา ทีมโรมา เมื่อเขาอายุ 19 ปี โดยมีค่าตัวอยู่ที่ 60 ล้านอิตาเลียน ลีร์(ประมาณ 30 ล้านยูโร) ในฤดูกาลแรกเขาทำไปทั้งสิ้น 5 ประตู จึงทำให้เขาถูกเลือกให้ติดทีมชาติอิตาลี โดยฟาบิโอ คาเปโล โค้ชทีมชาติอิตาลีในขณะนั้น 
## แหล่งข้อมูลอื่น
* National team data  
* 
* 

หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:บุคคลจากบารี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
เตาอิฐ

thumb|220px |“เตาอิฐ” กับอุปกรณ์การหุงต้ม
**เตาอิฐ** () ในการใช้ในประวัติศาสตร์และปัจจุบันหมายถึงเตาหรือเตาอบที่ทำด้วยอิฐหรือหินที่ใช้ในการทำอาหาร และ/หรือ ทำความร้อน ในประวัติศาสตร์เตาอิฐเป็นส่วนประกอบสำคัญของบ้านและมักจะเป็นหัวใจของบ้าน “เตาอิฐ” มาจากภาษาลาตินว่า “focus” ซึ่งแปลว่าจุดศูนย์กลางหรือจุดสนใจ ความคิดนี้กลายมาเป็นวลีที่เกี่ยวกับความเป็นบ้านเช่น “hearth and home” หรือ “keep the home fires burning” ในการออกแบบเตาผิง เตาอิฐมักจะเป็นส่วนที่เห็นได้ของเตาผิงโดยการเน้นส่วนที่ยื่นออกมาและแท่นเหนือเตาผิง

## อ้างอิง

## ดูเพิ่ม
* เตาผิง 

หมวดหมู่:บ้าน
หมวดหมู่:ส่วนประกอบของสิ่งก่อสร้าง
เทวสถานบาคคัส

**เทวสถานบาคคัส** () เป็นเทวสถานโรมันที่ตั้งอยู่ในบาลเบ็ค ในประเทศเลบานอน ที่สร้างขึ้นเมื่อค.ศ. 150 ในรัชสมัยของจักรพรรดิอันโตนินัส ไพอัส

“เทวสถานบาคคัส” เป็นหนึ่งในสามเทวสถานหลักในกลุ่มเทวสถานที่บาลเบ็ค ที่อุทิศให้แก่บาคคัส หรือ ไดโอไนซัส ผู้เป็นเทพเจ้าแห่งไวน์ แต่เป็นเทวสถานที่ผู้มาเยี่ยมเยือนในสมัยฟื้นฟูคลาสสิกว่า “เทวสถานสุริยา” และเป็นเทวสถานที่อยู่ในสภาพที่ดีที่สุดแห่งหนึ่งของสถาปัตยกรรมโรมัน

## อ้างอิง

*Temple of Bacchus
*

## ดูเพิ่ม
* บาคคัส 
* เทวสถานโรมัน 

## แหล่งข้อมูลอื่น

 
หมวดหมู่:สถาปัตยกรรมโรมันในประเทศเลบานอน
บาคคัส
หมวดหมู่:สิ่งก่อสร้างแบบโรมัน
ลาธีฟ คราวเดอร์

**ลาธีฟ คราวเดอร์ ดอส ซานโตส ** () เกิดวันที่ 23 พฤศจิกายน ค.ศ. 1977 ที่ประเทศบราซิล เขาเป็นอดีตครูสอนคาโปเอย์รา ต่อมาได้รับการทาบทามแสดงภาพยนตร์เรื่อง*[[ต้มยำกุ้ง (ภาพยนตร์)|ต้มยำกุ้ง]]* ส่งผลให้มีชื่อเสียงและเป็นนักแสดงภาพยนตร์ระดับโลกในเวลาต่อมา ผลงานล่าสุดได้แก่ภาพยนตร์เรื่อง*[[เทคเค่น]]* ในบทของ*[[เอ็ดดี้ กอร์โด้]]*

## ผลงานที่ผ่านมา

## แหล่งข้อมูลอื่น
* 
* Video demo reel at WushuCentral.com
* Biography  at USA Gymnastics 
* Biography  at ZeroGravity Stunts 

หมวดหมู่:นักกาโปเอย์รา
หมวดหมู่:นักแสดงบราซิล
ราชมงคลเกมส์ ครั้งที่ 24

**กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 24 (สาทรเกมส์)** เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 11 ถึง 18 มีนาคม พ.ศ. 2551 ณ มหาวิทยาลัยเทคโนโลยีราชมงคลกรุงเทพ เขตสาทร กรุงเทพ

เดิมการแข่งขันกีฬาราชมงคลเกมส์ ครั้งที่ 24 กำหนดจัดขึ้นในระหว่างวันที่ 1 - 8 กุมภาพันธ์ พ.ศ. 2551 แต่เนื่องจากในช่วงเวลาดังกล่าวมีเหตุการณ์ลอบทำร้ายนักศึกษาของมหาวิทยาลัยเทคโนโลยีราชมงคลกรุงเทพ ดังนั้นจึงมีการประกาศเลื่อนการจัดการแข่งขันออกไป เพื่อความปลอดภัยของนักกีฬา และนักศึกษา

## ชนิดกีฬา
มีการแข่งขันกีฬาทั้งสิ้น 16 ชนิดกีฬา ได้แก่

*กรีฑา
*ว่ายน้ำ
*บาสเกตบอล
*ฟุตบอล
*วอลเลย์บอล
*เซปักตะกร้อ
*เปตอง
*วอลเลย์บอลชายหาด

*เทเบิลเทนนิส
*แบดมินตัน
*ลีลาศ
*หมากล้อม
*ฟุตซอล
*ผู้นำเชียร์
*หมากรุกไทย
*ฟุตวอลเลย์

## สัญลักษณ์ประจำการแข่งขัน
### ตราสัญลักษณ์
การออกแบบสัญลักษณ์ประจำการแข่งขันกีฬา "สาทรเกมส์" มีแนวคิดมาจากการนำตัวอักษร “ร” ซึ่งเป็นอักษรตัวแรกของนามพระราชทาน “ราชมงคล” มาประยุกต์เป็นลายกนก สื่อความหมายถึง ภารกิจในการทำนุบำรุงและส่งเสริมศิลปวัฒนธรรมไทย  ควบคู่กับการพัฒนาเทคโนโลยี

ด้านบนของตราสัญลักษณ์เป็นลักษณะปีกนก  สื่อถึงความเป็นอิสระ ไร้พรมแดน มีแถบสี 9 สี หมายถึง มหาวิทยาลัยเทคโนโลยีราชมงคลทั้ง 9 แห่ง มีลักษณะโค้งตามทางของ “ร”  หมายถึง ความเป็นหนึ่งเดียวกันของมหาวิทยาลัยเทคโนโลยีราชมงคล

### สัตว์นำโชค
thumb|กระรอก
สัตว์นำโชคประจำการแข่งขัน คือ กระรอก ซึ่งมหาวิทยาลัยเทคโนโลยีราชมงคลกรุงเทพ มีกระรอกอาศัยอยู่ตามต้นไม้ใหญ่เป็นจำนวนมาก เพราะภายในบริเวณมหาวิทยาลัยมีความร่มรื่นและมีต้นไม้ที่เป็นอาหารของกระรอก จึงจะสามารถพบเห็นกระรอกได้ทั่วบริเวณของมหาวิทยาลัย

## สรุปเหรียญการแข่งขัน

## อ้างอิง

## ดูเพิ่ม
* กีฬามหาวิทยาลัยเทคโนโลยีราชมงคลแห่งประเทศไทย

## แหล่งข้อมูลอื่น
* สาทรเกมส์ 

24
หมวดหมู่:มหาวิทยาลัยเทคโนโลยีราชมงคลกรุงเทพ
หมวดหมู่:กีฬาไทยในปี พ.ศ. 2550
วัดพานิชธรรมิการาม

**วัดพานิชธรรมิการาม** เป็นวัดในตำบลหนองเต่า อำเภอบ้านหมี่ จังหวัดลพบุรี

## ประวัติ
**วัดพานิชธรรมิการาม** ตั้งอยู่หลังตลาดหนองเต่า ห่างจากตัวเมืองบ้านหมี่ 11 กิโลเมตร ตั้งอยู่ริมถนนสายเลียบคลองชลประทาน ทางทิศตะวันออกของสถานีรถไฟหนองเต่า ตำบลหนองเต่า อำเภอบ้านหมี่ จังหวัดลพบุรีเดิมชื่อ วัดเจริญธรรมพานิช สร้างเมื่อเดือนมีนาคม พ.ศ. 2469
พ.ศ. 2483 วัดเจริญธรรมพานิช ได้เปลี่ยนชื่อเป็น วัดพานิชธรรมิการาม เพื่อให้ถูกต้องตามหลักภาษาไทย
พ.ศ. 2500 พระครูธรรมาภิมณฑ์ เจ้าอาวาสวัดพานิชธรรมิการามได้ทำพิธีวางศิลาฤกษ์พระอุโบสถ 2 ชั้นคอนกรีตเสริมเหล็ก ชั้นล่างก่อสร้างเป็นรูปเต่าโดยพระอุโบสถวางอยู่บนหลังเต่า

ปี พ.ศ. 2513 เดือนพฤศจิกายน **พลเอกหลวงกัมปนาท แสนยากร** องคมนตรีและประธานมูลนิธิราชประชานุเคราะห์ในพระบรมราชูปภัมภ์ ได้เป็นประธานนำผ้ากฐินมาทอด และได้ทำพิธีผูกพัทธสีมา ฝังลูกนิมิตในวันที่ 6 มีนาคม พ.ศ. 2514 (ตรงกับวันขึ้น 10 ค่ำ เดือน 4) จนถึงวันที่ 12 มีนาคม พ.ศ. 2514 (ตรงกับวันแรม 1 ค่ำเดือน 4) รวม 7 วัน 7 คืน

เมื่อวันที่ 11 มีนาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทั้ง 4 พระองค์ ได้เสด็จมาทรงร่วมพิธีผูกพัทธสีมา ฝังลูกนิมิตของวัด อันเป็นพระมหากรุณาธิคุณล้นพ้นแก่พสกนิกรชาวบ้านตลาดหนองเต่า และได้ร่วมทำกุศลกับพระครูธรรมาภิมณฑ์

## ประวัติพระอุโบสถ
มีเหตุผลการออกแบบก่อสร้างว่าหลวงปู่เลี้ยงได้ระลึกถึงพระพุทธเจ้าเมื่อครั้งเสวยชาติเป็นเต่าตนุใหญ่อยู่กลางทะเลลึก ท่านใช้เวลาสร้างพระอุโบสถหลังนี้นาน 16 ปีตั้งแต่ พ.ศ. 2501 จนถึง พ.ศ. 2517 อุโบสถหลังนี้เป็นสัญลักษณ์ของหมู่บ้านตลาดหนองเต่า เพดานด้านในโบสถ์เป็นดวงดาวสีทอง แท่นพระประธานเป็นรูปชุกชีมีบัวคว่ำบัวหงายเท้าสิงห์ กรุประดับด้วยกระจกสียกกลีบลวดลายสลับซับซ้อน ฐานกว้าง 8 ศอก สูง 8 ศอก หลังคาด้านนอกของอุโบสถหลังนี้เป็นกระเบื้องเคลือบสีทองซึ่งสามารถมองเห็นได้จากทางรถไฟสายเหนือช่วงที่ผ่านตำบลหนองเต่า

## อ้างอิง
* วัดพานิชธรรมิการาม ลพบุรี 

พานิชธรรมิการาม
วัดท้องคุ้ง

**วัดท้องคุ้ง** อาจหมายถึง

* วัดท้องคุ้ง จังหวัดลพบุรี
* วัดท้องคุ้ง จังหวัดอ่างทอง
* วัดท้องคุ้ง จังหวัดชลบุรี
* วัดท้องคุ้ง อำเภอบางบ่อ จังหวัดสมุทรปราการ
* วัดท้องคุ้ง อำเภอพระประแดง จังหวัดสมุทรปราการ
* วัดท้องคุ้ง จังหวัดนนทบุรี
* วัดท้องคุ้ง จังหวัดสมุทรสงคราม

ท้องคุ้ง
วัดท้องคุ้ง (จังหวัดลพบุรี)

**วัดท้องคุ้ง** เป็นวัดที่ตั้งอยู่ในตำบลบ้านชี อำเภอบ้านหมี่ จังหวัดลพบุรี

วัดท้องคุ้งเป็นวัดวัดราษฏร์มหานิกาย อยู่ริมถนนสายบางงา-บ้านหมี่ ตำบลบ้านชี สิ่งที่น่าสนใจ คือ มีสถาปัตยกรรมที่น่าสนใจ เช่น วิหารสร้างอยู่บนเรือสำเภา ศาลาธรรมสังเวช เป็นรูปรถยนต์โดยสาร อุโบสถบนเรือสำเภากลางน้ำ ถ้าล่องเรือมาตามลำน้ำบางขามจะเห็น ลักษณะอุโบสถสร้างบนเรือสำเภาลอยน้ำอยู่ในแม่น้ำบางขาม ที่มีลักษณะที่โดดเด่นสวยงาม นอกจากนี้ยังมีศาลาธรรมสังเวช สร้างประยุกต์เป็นรูปรถโดยสารประจำทาง ปัจจุบันมี เป็นวัดที่สำคัญแห่งหนึ่งของอำเภอบ้านหมี่และเป็นสถานที่ท่องเที่ยวของอำเภอบ้านหมี่อีกด้วย

## ดูเพิ่ม
* จังหวัดลพบุรี
* รายชื่อสถานที่ท่องเที่ยวในจังหวัดลพบุรี

## อ้างอิง
* วัดท้องคุ้ง อำเภอบ้านหมี่ จังหวัดลพบุรี

ท้องคุ้ง
วิหารอาร์ทีมิสแห่งญะรัช

**เทวสถานอาร์ทีมิสแห่งเจราช** () เป็นเทวสถานโรมันที่ตั้งอยู่ที่เมืองเจราชในประเทศจอร์แดน ซากเทวสถานดังกล่าวยังคงแสดงให้เห็นว่าเป็นสิ่งก่อสร้างอันสำคัญที่สร้างเสร็จราวปี ค.ศ. 150 ในรัชสมัยของจักรพรรดิอันโตนินัส ไพอัส

อาร์ทีมิสเป็นเทพีผู้พิทักษ์เมืองเจราชและเป็นเทพีผู้เป็นที่เคารพโดยประชากรเฮเลนนิสติคแห่งเจราช ขณะที่ประชากรเซมิติคจะสักการะเทพซูส ตัวเทวสถานตั้งเด่นอยู่บนจุดที่สูงสุดของตัวเมือง ด้านหน้าเป็นซุ้มหกเสา (Hexastyle) โดยมีเสา 12 ต้นรองรับน้ำหนักที่ 11 ต้นยังคงยืนอยู่ให้เห็น หัวเสาเป็นแบบโครินเธียนที่ยังคงอยู่ในสภาพดี สิ่งก่อสร้างมีทางเข้าสามทางที่ตกแต่งด้วยเสาอิงแบบโครินเธียน

เทวสถานอาร์ทีมิสแห่งเจราชเป็นสิ่งก่อสร้างอันสวยงามและมีความสำคัญต่อเมืองเก่า ที่ตกแต่งด้วยแผ่นหินอ่อนและประติมากรรมลัทธินิยมภายในตัวเทวสถาน

เมื่อต้นคริสต์ศตวรรษที่ 12 เทวสถานอาร์ทีมิสก็ถูกเปลี่ยนเป็นป้อมสำหรับกองทหารที่ไปประจำอยู่ในบริเวณนั้นโดยToghtekin สมเด็จพระเจ้าบอลวินด์ที่ 2 แห่งเยรุซาเล็มยึดและเผาป้อมในปี ค.ศ. 1121 ถึง ค.ศ. 1122 ผนังภายในยังแสดงรอยความเสียหายที่เกิดจากเพลิงไหม้

ในคริสต์ทศวรรษ 1930 ซากเทวสถานและโบราณสถานในบริเวณเจราชได้รับการขุดค้นศึกษาโดย ซี.เอส. ฟิชเชอร์และทีมงาน

## ระเบียงภาพ

Image:Artemis Temple Pan 1 toched.jpg
Image:Petra 3 by spock1.jpg
Image:Jerash29-artemida temple(js).jpg
Image:Petra 2 by spock1.jpg


## อ้างอิง

*

*

*

*

*

## ดูเพิ่ม
* อาร์ทีมิส 
* เทวสถานโรมัน 

## แหล่งข้อมูลอื่น

หมวดหมู่:สถาปัตยกรรมโรมันในประเทศจอร์แดน
อาร์ทีมิส
วัดคุ้งท่าเลา

**วัดคุ้งท่าเลา** เป็นวัดราษฏร์มหานิกาย ตั้งอยู่ในตำบลบางพึ่ง อำเภอบ้านหมี่ จังหวัดลพบุรี มีสิ่งที่น่าสนใจคือประตูทางเข้าวัดเป็นรูปหนุมานกำลังอ้าปากตั้งเด่นเป็นสง่า ประดับกระจกสีสวยสะดุดตา เป็นความคิดริเริ่มของเจ้าอาวาสที่นำตำนานเมืองลพบุรีที่เกี่ยวกับเรื่องรามเกียรติ์มาประยุกต์ในการสร้าง นับว่าเป็นสิ่งก่อสร้างที่มีูรูปร่างค่อนข้างแปลกแต่แฝงไปด้วยความงดงามในตัว  นับว่าเป็นวัดสำคัญวัดหนึ่งของอำเภอบ้านหมี่และเป็นสถานที่ท่องเที่ยวที่หนึ่งที่น่าสนใจมาก มีภาพจิตรกรรมฝาผนัง ภายในพระอุโบสถเรื่องเทศน์มหาชาติ และพระมาลัย วัดมีพระพุทธรูปเก่าสมัยเชียงแสน ขนาดหน้าตักกว้าง 12 นิ้ว สำหรับการเดินทาง ใช้เส้นทางเดียวกับวัดท้องคุ้ง อยู่ห่างมาอีกประมาณ 3.5 กิโลเมตร

วัดคุ้งท่าเลาจดทะเบียนปีก่อตั้งเมื่อ พ.ศ. 2430 และได้รับพระราชทานวิสุงคามสีมาครั้งแรก เมื่อวันที่ 21 กันยายน พ.ศ. 2462 ครั้งที่ 2 เมื่อวันที่ 7 พฤศจิกายน พ.ศ. 2522 ได้ผูกพัทธสีมา เมื่อวันที่ 20 กุมภาพันธ์ พ.ศ. 2526 สร้างวัดโดยนายเลา บริจาคที่ดินให้สร้างวัด และนายปา นายปั้น กองแก้ว ได้ดำเนินการก่อสร้างวัด มีโรงเรียนพระปริยัติธรรมแผนกธรรม เปิดสอนเมื่อ พ.ศ.2500 และมีโรงเรียนประถมศึกษาตั้งอยู่ในวัดนี้

## ดูเพิ่ม
* รายชื่อสถานที่ท่องเที่ยวในจังหวัดลพบุรี

## อ้างอิง

คุ้งท่าเลา
ชั้นหินอุ้มน้ำ

thumb|300px|ภาพตัดขวางแสดงชั้นหินอุ้มน้ำ

**ชั้นหินอุ้มน้ำ** () คือ น้ำบาดาลซึ่งเกิดอยู่ในชั้นหินที่อิ่มตัวด้วยน้ำ คุณสมบัติที่สำคัญที่สุดของชั้นหินที่จะเก็บน้ำไว้จนอิ่มตัวได้ จึงได้แก่ช่องว่างที่เกิดขึ้นในหิน ช่องว่างในหินมีอยู่หลายประเภท เช่น ช่องว่างระหว่างเม็ดตะกอนที่สะสมกันอย่างในกรณีกรวดหรือทราย ช่องว่างอันเป็นรอยต่อระหว่างชั้นต่อของหิน ช่องว่างที่เกิดจากรอยแตกของหิน ช่องว่างที่เกิดขึ้นเองตามธรรมชาติ พร้อม ๆ กับการเกิดหินบางชนิด เช่น หินภูเขาไฟ และช่องว่างประเภทโพรงหินปูน เป็นต้น หินที่จะเก็บน้ำได้ดีมีปริมาณมากจะต้องมีจำนวนช่องว่างมาก ช่องว่างแต่ละช่องต้องมีขนาดใหญ่ และติดต่อถึงกันเพื่อให้น้ำบาดาลไหลถ่ายเทได้ หินที่มีช่องว่างขนาดใหญ่แต่ไม่ติดต่อถึงกัน ถึงแม้เก็บน้ำไว้ได้มากก็ไม่มีประโยชน์ในการเป็นแหล่งน้ำบาดาล เพราะเปรียบเหมือนน้ำที่กักขังอยู่ในแอ่งลำธาร ซึ่งน้ำไม่ไหลในฤดูแล้ง น้ำในแอ่งเหล่านี้เมื่อถูกใช้ไปชั่วระยะเวลาหนึ่งก็จะหมดไป ไม่เหมือนน้ำในลำธารที่มีน้ำไหลตลอดปีมีโอกาสที่จะสูบหรือตักไปใช้ได้ตลอดเวลา

## ประเภทของชั้นหินอุ้มน้ำ
สามารถแบ่งได้เป็น 3 ประเภท คือ

# **ชั้นหินอุ้มน้ำไร้แรงดัน (Unconfined Aquifer)** หรือ free/phreatic/nonartesian aquifer หมายถึง ชั้นหินอุ้มน้ำอิสระที่ไม่ได้อยู่ภายใต้ความกดดัน และมีระดับน้ำบาดาลอยู่ตอนบนของส่วนที่อิ่มตัวด้วยน้ำ ระดับน้ำบาดาลจะมีความลาดชันไม่แน่นอน อาจจะอยู่สูงขึ้นหรือต่ำลงขึ้นอยู่กับปริมาณน้ำที่ถูกเก็บจะอยู่ในส่วนที่อิ่มตัวด้วยการไหลของน้ำบาดาลจะไหลไปตามความลาดชัน หรือเอียงเทของระดับน้ำบาดาล โดยทั่วไปจะสัมพันธ์กับลักษณะภูมิประเทศ กล่าวคือจะไหลไปตามความดันน้ำและแรงดึงดูดของโลกในพื้นที่ที่ต่ำกว่า
# **ชั้นหินอุ้มน้ำมีแรงดัน (Confined Aquifer)** หรือ pressure/artesian aquifer หมายถึง ชั้นหินอุ้มน้ำที่อยู่ภายใต้แรงดันหรือกักขัง ซึ่งเกิดจากชั้นหินเนื้อแน่นวางปิดทับอยู่ทั้งข้างบนและข้างล่างซึ่งจากผลของแรงกดดันมากกว่าหนึ่งบรรยากาศ ระดับน้ำที่ปรากฏในบ่อที่เจาะผ่านชั้นหินอุ้มน้ำภายใต้แรงดันนี้ จะมีระดับสูงกว่าส่วนที่อิ่มตัวด้วยน้ำของชั้นหินอุ้มน้ำอิสระเสมอ แนวหรือระดับสมมติ ที่แสดงความกดดันที่เท่ากันนี้เรียกว่า ระดับความกดดัน (Piezometric Surface)
# **ชั้นหินอุ้มน้ำปลอม (Perch Aquifer)** หมายถึง ชั้นดินเหนียวหรือดินดานวางตัวโค้งงอเป็นแอ่งกักเก็บน้ำอยู่ตอนใดตอนหนึ่ง ในส่วนที่สัมผัสอากาศเหนือส่วนที่อิ่มตัวด้วยน้ำ บางส่วนจะถูกกักเก็บอยู่ในแอ่งนี้เหมือนน้ำบาดาลทั่วไป แต่เมื่อสูบน้ำมาก ๆ นาน ๆ เข้าน้ำก็จะหมด

## อ้างอิง
*กรมทรัพยากรน้ำบาดาล, คู่มือเทคโนโลยีการพัฒนาน้ำบาดาล, 2550

หมวดหมู่:อุทกวิทยา
หมวดหมู่:แหล่งน้ำ
ปาโอโล ดี กานีโอ

**ปาโอโล ดี กานีโอ**  (; เกิด 9 กรกฎาคม ค.ศ. 1968) เป็นอดีตนักฟุตบอลมืออาชีพและผู้จัดการชาวอิตาลี ในช่วงอาชีพ เขาเข้าแข่งขันในลีกกว่า 500 ครั้ง และทำคะแนนมากกว่า 100 ประตูในฐานะกองหน้า ดี กานีโอได้รับการยกย่องว่าเป็นผู้เล่นที่มีทักษะทางเทคนิคสูง แต่มีอารมณ์ฉุนเฉียวง่าย

## ชีวิตช่วงต้น
ดี กานีโอเกิดที่โรม ในเขต Quarticciolo พื้นที่ชนชั้นแรงงานนที่มีประชากรโดยหลักเป็นแฟนโรมา อย่างไรก็ตาม ดี กานีโอดึงดูดเข้ากับลัตซีโย คู่แข่งท้องถิ่น ตอนเป็นเด็ก เขาติดโคล่าและเครื่องดื่มประเภทเดียวกัน และถูกเรียกเป็น *Pallocca* ซึ่งเป็นคำสแลงที่หมายถึง "ก้อนไขมัน" เขามีรูปร่างอ้วนและขาโก่ง ต้องใส่รองเท้าสำหรับคนมีปัญหาเกี่ยวกับกระดูก – "แต่ผมไม่เคยปิดบัง ผมตอบสนองด้วยการออกกำลังกาย เพื่อพยายามที่จะเป็นคนแบบที่ผมเป็นอยู่ทุกวันนี้"

## ชีวิตส่วนตัว
ดี กานีโอมีรอยสักบางแห่ง รวมถึงที่กล้ามเนื้อด้านหน้าของแขนส่วนบนฝั่งขวา่ทีมีคำศัพท์ภาษาละตินว่า "*DUX*" หมายถึง "*ผู้นำ*" หรือในภาษาอิตาลีว่า Il Duce—ชื่อเล่นของเบนิโต มุสโซลินี Sky Sports Italia ถูกบังคับให้ขอโทษหลังดี กานีโอปรากฏตัวในฐานะผู้เชี่ยวชาญในเดือนกันยายน ค.ศ. 2016 โดยสวมเสื้อแขนสั้น ทำให้ผู้ชมทางโทรทัศน์เห็นรอยสักของเขา ต่อมาเขาถูกระงับการทำงานจากสถานีดังกล่าว ด้านหลังของเขาเต็มไปด้วยรอยสักรูปภาพลัทธิฟาสซิสต์ รวมถึงนกอินทรี ฟัสเกส และภาพเหมือนของมุสโซลินี เขายังมีรอยสักเวสต์แฮมยูไนเต็ดที่แขนซ้ายด้านบน และรอยสักรูปพ่อของเขาบนหน้าอก

ดี กานีโอยังได้พูดถึงอิทธิพลเกี่ยวกับวัฒนธรรมซามูไรที่เพิ่มขึ้นในชีวิตของเขา และจิตวิญญาณของญี่ปุ่นจากการอ่านงานของมิชิมะ และคำสอนในธรรมเนียมฮางากูเระและบูชิโด

## อ้างอิง

## บรรณานุกรม
* Paolo Di Canio, *Paolo Di Canio: l'Autobiografia*, Milan, Libreria dello Sport, 2001,  (Paolo Di Canio: The Autobiography). 

## แหล่งข้อมูลอื่น

* 
* Profile at FIGC 
* 

หมวดหมู่:นักฟุตบอลชาวอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักกีฬาจากโรม
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้เล่นสโมสรฟุตบอลเซลติก